Vzdušné sily Čínskej ľudovej oslobodeneckej armády

Vzdušné sily Čínskej ľudovej oslobodeneckej armády ( – Čung-kuo žen-min ťie-fang-ťün kchung-ťün) predstavujú leteckú zložku Čínskej ľudovej oslobodeneckej armády, ozbrojených síl Čínskej ľudovej republiky. Od roku 2014 majú asi 398 000 príslušníkov aktívneho personálu a sú najväčším  letectvom v Ázii. Vďaka prebiehajúcej modernizácii sú všetky staršie typy lietadiel 3. generácie v prevádzke a dôraz je kladený aj na neustálu modernizáciu stíhačiek 4. generácie. Spolu s tým prebieha vývoj stíhacích lietadiel 5. generácie, ktoré by mali v blízkej budúcnosti nahradiť staršie typy.

 História 
Vzdušné sily Čínskej ľudovej oslobodeneckej armády boli oficiálne založené 11. novembra 1949 za výdatnej pomoci Sovietskeho zväzu. Dňa 19. júna 1950 bola založená prvá letecká jednotka, ktorá bola súčasťou 4. zmiešanej brigády Čínskej ľudovej oslobodeneckej armády. V októbri 1950 sa zapojila čínska armáda do vojny v Kórei proti Spojeným štátom. Koncom roku 1951 začal Sovietsky zväz dodávať Číne stíhacie lietadlá MiG-15, ktoré niesli v čínskom letectve označenie J-2. Zároveň sovietski inštruktori zabezpečovali výcvik nových čínskych pilotov. V roku 1956 spustila Čína sériovú výrobu lietadiel Šen-jang J-5 (licenčná verzia MiGu-17) a o dva roky neskôr J-6 (licenčná verzia MiGu-19).


V marci 1961 podpísala Čína so Sovietskym zväzom dohodu o prevode technológie na vývoj stíhačiek MiG-21F-13. Niekoľko lietadiel bolo spolu s montážnymi sadami odoslaných leteckému závodu v Šen-jangu v auguste 1962. Kvôli zhoršujúcim sa vzťahom medzi Pekingom a Moskvou sa však už neuskutočnila dodávka technických dokumentov. To prinútilo závod Šen-jang vyvinúť reverzným inžinierstvom svoju vlastnú verziu MiGu-21. Výroba čínskeho MiGu-21, ktorý dostal neskôr označenie J-7, začala v marci 1964. V tom istom roku začala Čína pracovať prvýkrát na vývoji svojho vlastného stíhacieho lietadla. Nieslo označenie J-8 a išlo o rýchlu záchytnú stíhačku s oveľa väčším dostupom, ako mal jej predchodca J-7. Z dôvodu „kultúrnej revolúcie“ však bol vývoj pozastavený a lietadlo sa dostalo do výroby v značnom omeškaní, až v decembri 1979. V 80. rokoch prebiehali práce na vývoji stíhacieho bombardéru JH-7, ktorý začal v polovici 90. rokov nahrádzať stroje H-5, vtedajší základný pilier bombardovacích jednotiek čínskeho letectva. V roku 1988 sa začali práce na projekte stíhacieho lietadla 4. generácie, ktorým Čína zareagovala na zaradenie moderných stíhačiek MiG-29 a Su-27 do výzbroje sovietskeho letectva. Nový stroj, nazvaný J-10, bol v roku 2005 zaradený do Vzdušných síl Čínskej ľudovej oslobodeneckej armády. Medzitým však Čína potrebovala rýchlo zmodernizovať svoje vzdušné sily, ktoré začali výrazne zastarávať. Preto v roku 1990 začala rokovania so Sovietskym zväzom o nákupe moderných stíhacích lietadiel. Po predvedení strojov MiG-29 a Su-27 a po zvážení svojich potrieb sa nakoniec rozhodla pre stíhačky Su-27. Čína sa stala prvým zahraničným zákazníkom Su-27SK/UBK a v priebehu rokov 1992 až 1999 kúpila 76 týchto lietadiel. Podarilo jej dokonca podpísať s Ruskom zmluvu o licenčnej výrobe Su-27SK na svojom území a získať tak ďalších 200 lietadiel už z vlastnej produkcie. Licencia na lietadlá, nazvané J-11 alebo J-11A, neumožňovala výrobu dvojmiestnej verzie Su-27UBK, ani integráciu vlastnej avioniky a rakiet.  To zrejme viedlo Číňanov v roku 2000 k rozhodnutiu, že nevyrobia licenciou stanovených 200 stíhačiek, ale ukončia produkciu asi na polovici. O dva roky neskôr prišla Skupina leteckého priemyslu Šen-jang s iniciatívou vyvinúť svoju vlastnú verziu lietadiel J-11, ktoré by mohli byť vyzbrojené čínskymi raketami a bombami. Modernizované stíhačky, nazvané J-11B, sú okrem čínskej výzbroje vybavené aj avionikou domácej výroby a prvým čínskym dvojprúdovým motorom WS-10A. Popri vývoji vlastných lietadiel nakúpilo čínske letectvo do roku 2004 ďalších 76 ruských strojov. Išlo o viacúčelové stíhacie lietadlá Su-30MKK. V dôsledku tejto rozsiahlej obnovy lietadlového parku bola Čína v roku 2012 na 2. mieste, hneď za USA, z hľadiska počtu stíhacích lietadiel 4. generácie. V novembri 2015 podpísala Čína zmluvu na nákup 24 lietadiel Su-35S, ktoré v súčasnosti predstavujú najmodernejšie ruské stíhačky generácie 4++. Zároveň sú zavádzané do výzbroje stíhačky 5. generácie J-20 a prebiehajú letové skúšky lietadiel J-31.

Čínski piloti v súčasnosti trénujú na starších stíhacích lietadlách JJ-7 a na novom cvičnom/bojovom lietadle L-15, ktoré bolo vyvinuté v spolupráci s ruskými konštruktérmi. Podľa údajov z roku 2005 nalietajú piloti stíhacích lietadiel, bojových lietadiel a bombardérov ročne 150 hodín. V prípade pilotov vojenských transportných lietadiel je to viac ako 200 hodín.

 Štruktúra leteckých jednotiek 
Čínska ľudová oslobodenecká armáda má v Ázii najrozsiahlejšiu a veľmi dobre rozvinutú infraštruktúru, ktorá je porovnateľná s ruskou alebo americkou vojenskou infraštruktúrou.

Najväčšia organizačná jednotka čínskeho letectva je divízia, ktorá sa skladá z 3 plukov a zo 17 000 príslušníkov aktívneho personálu. Typický pluk čínskeho letectva má 3 letky po 12 stíhacích lietadiel alebo 9 bombardérov. V roku 2012 mali Vzdušné sily Čínskej ľudovej oslobodeneckej armády 33 divízií. Medzi ne patrili 3 divízie bombardérov, 24 divízií stíhacích lietadiel, 4 divízie bojových lietadiel a 2 divízie dopravných lietadiel.


Z geografického hľadiska spadajú letecké základne organizačne do 7 vojenských oblastí:
 Šen-jang
 An-šan – J-8, J-11
 Čch’-feng – J-7E
 Ta-lien – J-7E
 Tan-tung – J-8
 Mu Tan Ťiang Ťie – Q-5, J-7
 Mu-tan-ťiang Chaj-lang – J-8, J-7
 Cicikar – J-7E
 Suej-čung – Q-5
 Šen-jang – Y-8
 Ting-sin – KJ-2000
 S’-pching – Q-5
 Peking
 Chöch chot – J-7II/J-7E
 Tchang-šan – J-7II
 Wen-šuej – H-6
 Jang-cchun – J-8E, J-7E/G
 Čang-ťia-kchou – J-8, J-11
 Cun-chua – J-8
 Lan-čou
 Korla – J-7G
 Lin-tchung – H-6E
 Tchien-šuej – J-11
 Urumči – J-8F, J-7II
 Wu-kung – H-6E
 Sin-čcheng – Su-27SK/UBK
 Nanking
 An-čching – H-6, Y-8
 Fu-čou – J-7G/E
 Ťien-čchiao-čen – Q-5, JH-7A
 Ťia-sing – Q-5
 Siang-tchang-čen – J-7II, J-11, Su-27UBK
 Nanking – H-6
 Čchü-čou – J-7II/D, Su-30MKK
 Žu-kao – J-7
 Šanghaj – JH-7, J-8D
 Wu-chu – J-7E, Su-30MKK
 Wu-si Šuo-fang – KJ-2000, KJ-200
 Čang-šu – J-7E
 Čang-čou – Su-27
 Kanton
 Chuang-chua-čen – J-8B/D, J-7, Su-30MKK
 Tang-jang – Il-76, H-6/H-6U
 Kanton – J-8D, J-7, H-6/H-6U
 Kuej-pching – H-6D
 San-ja – JH-7A, J-11
 Chuej-jang – Q-5
 Lej-jang – H-6A/E/H 
 Ling-šuej – J-8B/D
 Liou-ťiang – J-7E
 Nan-ning – J-7
 Šan-tchou – J-7
 Suej-si – J-8D, J-7, J-11, Su-27, Su-30MKK
 Jung-sing Tao – J-8B/D, J-7E
 Čang-šu – J-7E
 Ťi-nan
 Cchang-sien – J-7, J-8, J-10, J-11, Su-30MKK
 Ťiao-čou – Q-5, J-8A
 Ťi-nan – J-7G, helikoptéry
 Ťin-čcheng – J-7, J-10
 Wej-fang – Q-5
 Wen-teng – J-7II
 Ťiou Li Šan – J-7
 Jen-čcheng – J-8
 Jen-tchaj – Q-5
 Čeng-čou – J-11, Su-27
 Čcheng-tu
 Čchung-čching – Su-27UBK, J-7
 Meng-c’ – J-7, J-10
 Čchiung-laj – Y-20

 Lietadlový park 
LietadloFotografiaKrajina pôvoduÚlohaVerziaV službePoznámky Stíhacie lietadlá Čcheng-tu J-7 150px  Čína stíhacie lietadlo 388 Šen-jang J-8 150px  Čína stíhacie lietadlo 96  Čcheng-tu J-10 150px  Čína viacúčelové stíhacie lietadlo 236 Šen-jang J-11 150px  Čína viacúčelové stíhacie lietadlo J-11AJ-11B/J-11BSJ-16 >253 Čcheng-tu J-20 150px  Čína viacúčelové stíhacie lietadlo >20Do konca roku 2019 plánuje čínske letectvo vytvoriť 4 letecké pluky, ktoré budú pozostávať z 96 stíhacích lietadiel J-20. Suchoj Su-27 150px  ZSSR Rusko stíhač na vybojovanie vzdušnej nadvlády Su-27SK 75Suchoj Su-30 150px  Čína viacúčelové stíhacie lietadlo Su-30MKK 76 Suchoj Su-35 150px  Rusko viacúčelové stíhacie lietadlo Su-35S 24  Bojové lietadlá Si-an JH-7 150px  Čína stíhací bombardér JH-7JH-7A 70 Nan-čchang Q-5 150px  Čína bojové lietadlo 118 Bombardovacie lietadlá Si-an H-6 150px  Čína strategický bombardér 120 Dopravné lietadlá Iliušin Il-76 150px  Rusko strategické dopravné lietadlo Il-76MD 22  Si-an MA60 150px  Čína dopravné lietadlo (pre cestujúcich)  9 Tupolev Tu-154 150px  ZSSR dopravné lietadlo (pre cestujúcich)  2 Si-an Y-7 150px  Čína dopravné lietadlo (pre cestujúcich) Y-7GY-7H 43  Šen-si Y-8 150px  Čína taktické dopravné lietadlo  60 Šen-si Y-9 150px  Čína taktické dopravné lietadlo  7 Si-an Y-20 150px  Čína strategické dopravné lietadlo  2  Lietadlá špeciálneho určenia Antonov An-30 150px  ZSSR lietadlo pre rádioelektronický boj  3 KJ-2000 150px  Čína lietadlo včasnej výstrahy a riadenia  4 Tupolev Tu-154 150px  ZSSR lietadlo pre elektronický boj  7 Šen-si Y-8 150px  Čína lietadlo pre elektronický boj Y-8GX1 17  Šen-si KJ-200 150px  Čína lietadlo včasnej výstrahy a riadenia  7  Iliušin Il-78 150px  ZSSR tankovacie lietadlo Il-78MP 3  Cvičné lietadlá Chung-tu JL-8 150px  Čína cvičné prúdové lietadlo K-8 170  Čcheng-tu J-7 150px  Čína cvičné/stíhacie lietadlo JJ-7 35  Chung-tu JL-10 150px  Čína cvičné nadzvukové lietadlo  2  Si-an Y-7 150px  Čína cvičné/dopravné lietadlo   13 Vrtuľníky Mil Mi-17 150px  ZSSR Rusko dopravný vrtuľník Mi-17-1Mi-171E 16  Čchang-che Z-8 150px  Čína dopravný/viacúčelový vrtuľník  34  Charbin Z-9 150px  Čína viacúčelový/záchranný vrtuľník  20 

 Referencie 

 Iné projekty 

 Externé odkazy 
 Novinky o Vzdušných silách Čínskej ľudovej oslobodeneckej armády na stránkach eng.chinamil.com.cn 

Čína
Kategória:Vojsko v Číne